AIŠKINAMASIS RAŠTAS

Dėl Molėtų rajono savivaldybės tarybos Molėtų rajono savivaldybės tarybos 2019 metų spalio 31 d. sprendimo Nr. B1-226 “dėl Molėtų rajono savivaldybės jaunimo reikalų tarybos sudarymo" pakeitimo

**1. Parengto tarybos sprendimo projekto tikslai ir uždaviniai**

2020 m. spalio 1 d. Lietuvos moksleivių sąjungos Molėtų rajono mokinių taryba pateikė raštą „Dėl informacijos pateikimo“, kuriame informavo, kad pasikeitė Lietuvos moksleivių sąjungos Molėtų rajono mokinių tarybos narių pareigybės, vietoje buvusios Lietuvos moksleivių sąjungos Molėtų rajono mokinių tarybos pirmininkės Gabrielės Gecevičiūtės, po rinkimų pirmininke tapo Gintarė Žukauskaitė, o Gabrielė Gecevičiūtė - nare, todėl siūlome šiais pareigybes tarybos sprendimu atnaujinti. Taip pat 2020 m. spalio 12 d. pakoreguotas Molėtų rajono savivaldybės administracijos direktoriaus įsakymas Nr. B6-1070 „Dėl Molėtų rajono savivaldybės administracijos direktoriaus 2019 m. spalio 22 d. įsakymo Nr. B6-865 „Dėl atstovų delegavimo į Molėtų rajono savivaldybės jaunimo reikalų tarybą“ pakeitimo“, kuriame vietoje deleguoto savivaldybės atstovo Vytauto Kralikevičiaus, Kultūros ir švietimo skyriaus atstovo, deleguojamas prieš tai buvęs jaunimo reikalų koordinatorius, Gintautas Matkevičius, šiuo metu einantis Kultūros ir švietimo skyriaus vedėjo pareigas.

Tarybos sprendimo keitime vietoje „Gabrielė Gecevičiūtė, Lietuvos moksleivių sąjungos Molėtų rajono mokinių tarybos pirmininkė;“ siūloma įrašyti „Gintarė Žukauskaitė, Lietuvos moksleivių sąjungos Molėtų rajono mokinių tarybos pirmininkė“, vietoje žodžių „Gintarė Žukauskaitė, Lietuvos moksleivių sąjungos Molėtų rajono mokinių tarybos narė“, siūloma įrašyti „Gabrielė Gecevičiūtė, Lietuvos moksleivių sąjungos Molėtų rajono mokinių tarybos narė“, vietoje žodžių „Vytautas Kralikevičius, Kultūros ir švietimo skyriaus vyr. specialistas“, siūloma įrašyti „Gintautas Matkevičius, Kultūros ir švietimo skyriaus vedėjas“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos – bus paskirti jaunimą atstovaujantys asmenys.

Neigiamų pasekmių nėra.

**4. Priemonės sprendimui įgyvendinti**

 Nėra.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės jaunimo reikalų taryba.